RESOLUCIÓN do 30 de setembro de 2008 pola que se convoca un curso sobre tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 08/10/2008

Dentro das actividades programadas para o ano 2008 en colaboración co Concello da Coruña, en virtude do convenio de formación asinado entre a Academia Galega de Seguridade Pública e o Concello da Coruña, anúnciase a realización dun curso sobre tráfico, que se deberá desenvolver conforme ás seguintes bases:
Obxectivos.
Actualizar coñecementos sobre a lexislación en materia de tráfico e seguridade viaria, sobre as ordenanzas correspondentes e sobre redacción e formalización de atestados de tráfico.
Destinatarios.
Persoal dos corpos de policía local, fundamentalmente persoal que desenvolve o seu traballo en unidades operativas (25 prazas, 17 do corpo de Policía Local da Coruña e 8 prazas para solicitantes doutros corpos de policía local que cumpran os mesmos requisitos, terán preferencia os dos concellos próximos ao concello da Coruña).
Inscrición.
A inscrición dos participantes será totalmente gratuíta.
Prazas.
25 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 22 de outubro ás 14.00 horas.
3. As instancias dos solicitantes que non pertenzan ao concello da Coruña, deberán enviarse á Academia Galega de Seguridade Pública (fax: 886 20 61 22), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de policía local do concello da Coruña deberán facer a súa solicitude a través da Academia de Formación de Policía Local do concello da Coruña.
Datas.
O curso desenvolverase en datas do 27 ao 30 de outubro.
O horario será das 8.00 ás 14.00 horas, cunha duración de 24 horas lectivas.
Contido.
-Lei de seguridade viaria, modificacións normativas, actuacións en materia de tráfico e seguridade viaria, etc.
Selección.
Os membros do corpo da policía local do concello da Coruña serán seleccionados pola Xefatura da Policía Local do concello da Coruña, e aos restantes seranlles de aplicación os criterios do proceso de selección dos cursos da Agasp (non ter feito este curso, menor número de cursos, antigüidade, grupo de pertenza, etc.).
Relación de admitidos.
A relación de admitidos faraa pública o día 23 de outubro a partir das 14.00 horas, a Academia Galega de Seguridade Pública, os interesados poden coñecer e confirmar a súa asistencia chamando aos teléfonos 88 62 06 117/18/24 (Agasp) e na páxina web
http://agasp.xunta.es.
Lugar.
Sede da Policía Local da Coruña, rúa Tui, nº 21, A Coruña.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada nel e que superen as correspondentes probas de coñecementos.
Modificacións.
Tanto a Academia Galega de Seguridade Pública como o Concello da Coruña, se é o caso, poderán modificar o desenvolvemento normal dos cursos para adaptalos ás necesidades da Administración e ás continxencias que poidan xurdir.
A Estrada, 30 de setembro de 2008.
P.S. (Disposición primeira Orde 31-1-2008
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "19500D008P053.PDF"